Daily View 5 ก.พ. 2564 คาดเห็นดอลลาร์ฟื้นตัวขึ้นในระยะสั้น
5 กุมภาพันธ์ 2564

KS Daily View 05.02.2021 >>> คาดเห็นดอลลาร์ฟื้นตัวขึ้นในระยะสั้น / “เรารักกัน” จ่ายเยียวยา 4,000 บาทให้ผู้ประกันตนมาตรา 33 วันนี้แนะ KCE, BLA
สำหรับประเด็นมาตรการกระตุ้นเศรษฐกิจของไทย ล่าสุดรัฐบาลได้ให้ความเห็นชอบโครงการ “เรารักกัน” โดยจะจ่ายเงินเยียวยา 4,000 บาทให้กับผู้ประกันตนในระบบประกันสังคมมาตรา 33 ซึ่งต้องเป็นผู้ที่มีเงินฝากในบัญชีไม่เกิน 500,000 บาท คาดจะมีผู้ที่เข้าเงื่อนไขประมาณ 9 ล้านคน จากทั้งหมด 11 กว่าล้านคน รวมรัฐจะต้องใช้งบประมาณทั้งสิ้น 36,000 ลบ. ทั้งนี้ประชาชนที่ได้รับสิทธิจะไม่สามารถเบิกเป็นเงินสดออกมาได้ โดยรัฐจะโอนเงินเข้าแอปพลิเคชั่น “เป๋าตัง” เช่นเดียวกับโครงการ “เราชนะ” ขณะที่เงื่อนไขการใช้จ่าย เราคาดว่าจะเหมือนกันเช่นกัน โดยผู้ที่ได้รับสิทธิจะสามารถใช้จ่ายได้กับร้านค้าและบริการต่างๆ ดังนี้ ร้านธงฟ้าประชารัฐ ร้านถุงเงินธงฟ้า ร้านค้าที่เข้าร่วมโครงการรัฐ (คนละครึ่ง/เราชนะ) และครอบคลุมถึงบริการขนส่งส่วนบุคคลอย่างรถจักรยานยนต์ รถแท็กซี่ สามล้อถีบ รวมถึงขนส่งสาธารณะ เช่น รถเมล์ รถไฟฟ้า และรถตู้ เป็นต้น
 ในส่วนของมาตรการ “เราชนะ” วันพรุ่งนี้รัฐจะเริ่มทำการโอนเงินก้อนแรกให้แก่ผู้ที่ได้รับสิทธิกลุ่มแรก (ผู้ถือบัตรสวัสดิการแห่งรัฐ) ทั้งหมด 13.8 ล้านคน คิดเป็นเงินกว่า 9,400 ลบ. โดยผู้ที่มีรายได้น้อยกว่า 30,000 บาทต่อปี จะได้รับเงิน 700 บาท ส่วนผู้ที่มีรายได้อยู่ระหว่าง 30,000-100,000 บาทต่อปี จะได้รับ 675 บาท ขณะที่เราพบว่าผู้ที่ผ่านการคัดกรองคุณสมบัติในกลุ่มที่สอง ซึ่งเป็นผู้ที่มีแอปพลิเคชั่น “เป๋าตัง” อยู่แล้ว มีจำนวนทั้งสิ้น 8.39 ล้านคน จากทั้งหมดประมาณ 16.8 ล้านคน โดยผู้ที่รับสิทธิสามารถตรวจสอบสิทธิได้ในวันพรุ่งนี้ และสำหรับกลุ่มที่ 3 (ผู้ลงทะเบียนใหม่) จะสามารถตรวจสอบสิทธิได้ผ่านเว็บไซต์เราชนะในวันที่ 8 ก.พ. นี้
 เรามองว่าจะเป็นบวกต่อ KTB โดยเราคาดว่าบริษัทจะเป็นได้รับประโยชน์ทางอ้อมจากรายได้ค่าธรรมเนียมที่เกี่ยวข้องกับการใช้แอปพลิเคชันเป๋าตัง และยังมองว่าเป็นการเพิ่มโอกาสให้กับบริษัทที่จะสามารถนำข้อมูลธุรกรรมเงินเข้า-ออกไปต่อยอดเพื่อทำธุรกิจสินเชื่อดิจิทัล หรือ Digital Lending ได้ในอนาคต นอกจากนี้ เรามองว่ากลุ่มค้าส่ง (MAKRO) และสินค้าอุปโภคบริโภค (CBG OSP SAPPE TVO ICHI) จะได้รับประโยชน์จากอุปสงค์ของผู้บริโภคที่คาดว่าจะปรับตัวเพิ่มขึ้นจากเงินส่วนเพิ่มที่เข้ามาในระบบผ่านโครงการของภาครัฐ
 มุมมองตลาดหุ้น/ กลยุทธ์การลงทุน วันนี้คาด SET ทดสอบแนวต้านสำคัญ 1,495 จุด แนะ KCE, BLA
 หุ้นแนะนำ KCE (พื้นฐาน 60.00 บาท) คาดประมาณการกำไรปกติปี 2564/65 จะอยู่ที่ 2.0 พันลบ./2.8 พันลบ. จากอุปสงค์ชิ้นส่วนอิเล็กทรอนิกส์รถยนต์ที่แข็งแกร่งและอุปทานที่ตึงตัวในอุตสาหกรรม โดยยอดขายที่เติบโตแข็งแกร่งจะส่งผลให้เกิดความประหยัดต่อขนาดทำให้ค่าใช้จ่าย SG&A ต่อยอดขายลดลง
BLA (พื้นฐาน 28.50 บาท) คาดบริษัทจะรายงานกำไรสุทธิไตรมาส 4/2563 ที่ 702 ลบ. (+20% QoQ, +7% YoY) จากรายได้การลงทุนที่สูงขึ้นและค่าใช้จ่ายในการตัดจำหน่ายที่ลดลง โดยมูลค่าหุ้นยังถูกซื้อขายด้วย PBV ที่ 0.9 เท่า (-1.5SD) ต่ำกว่าระดับเฉลี่ยของคู่แข่งทั่วโลกที่ซื้อขายด้วย PBV ที่ 1.0 เท่า
 รายงานตัวเลขเศรษฐกิจ ติดตามดัชนี CPI ของไทยเดือน ม.ค. คาด -0.35% YoY ผลการประชุมธนาคารกลางอินเดีย คาดคงดอกเบี้ยนโยบายที่ 4.00% ตัวเลขการจ้างงานนอกภาคเกษตรของสหรัฐฯเดือน ม.ค. คาด +5 หมื่นตำแหน่ง และอัตราการว่างงานนอกภาคเกษตรของสหรัฐฯ เดือน ม.ค. คาดทรงตัว MoM ที่ 6.7%
 เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/INVEST3IN1
Follow us :
 LINE : http://bit.ly/KSLINEOA
 Facebook: http://bit.ly/2XwGoaa
 Instagram: http://bit.ly/332OqIT
 Twitter: http://bit.ly/344OVng
 YouTube: http://bit.ly/2QAdiFp